Thoutmose I en doa aloubet su Palestina dija. Thoutmose III ha Hatchepsout a redias roue Mitanni da asantiñ da vestroni Henegipt war Siria. E-kerzh ren Hatchepsout, priñs Kadesh a reas e vad eus he spered peoc'haus evit bodañ enebourien d'ar galloud egiptat. Ouzhpenn e oa gwashoc'h-gwashañ ar bec'h a save gant amezeien Egipt, diwar-benn ar c'henwerzh dreist-holl. Pa varvas ar vaouez faraon e kasas Thoutmose III e armeoù betek Gaza. Goude seizh miz seziz e kodianas kêr Megiddo, ha d'he heul e sujas kalz priñselezhioù da Egipt (da skouer, roue Assour, enebour ar Mitanni, a skoulmas darempredoù gant ar faraon).